West Coast Region i Gambia

West Coast Region (tidlegare Western Division og Western Region) er ei av seks forvaltingseininga i den vestafrikanske staten Gambia. Regionen tilsvarer Local Government Area Brikama. Geografi Regionen på 1764 km², som har administrasjonssete i Brikama (84 608 innbyggjarar), er vidare delt inn i ni distrikt. Med 594 854 innbyggjarar (berekna i 2013) er han den tettast folkesette regionen i Gambia. Regionen strekker seg frå Atlanterhavskysten sør for Gambiaelva til Lower River Region i aust. Distrikt Dei ni distrikta er Kombo North, Kombo South, Kombo Central, Kombo East, Foni Brefet, Foni Bintang-Karanai, Foni Kansala, Foni Bondali og Foni Jarrol. Busetnader Dei ti største busetnadane i regionen er: Brikama, 84 608 Lamin, 39 183 Nema Kunku, 36 134 Brufut, 31 749 Sukuta, 31 674 Gunjur, 22 244 Wellingara, 16 116 Busumbala, 13 292 Yundum, 13 021 Mandinari, 12 572 Folkesetnad Ifølgje folketeljinga frå 1993 er den største folkegruppa i regionen mandinka, med ein andel på rundt fem tidelar, følgd av fulaniar og voloffolk. Fordelinga i detalj er: 45,3 % mandinka, 11,4 % fulani, 5,8 % volof, 27,1 % jola, 1,2 % serahule, 2,3 % serer, 0,3 % aku, 4,0 % manjago, 0,4 % bambara og 2,2 % andre folkeslag. Historie På slutten av 2007 gjekk Gambia gjennom ein administrativ reform der Western Division blei gjort om til Western Region. I oktober 2010 blei namnet på Western Region endra til West Coast Region for å betre spegla karakteren til regionen. Kjelder